উত্তর কোরিয়ার কিম যংইল মারা গেলেন ৬৯ বছর বয়সে
বিশ্বের একমাত্র কমিউনিস্ট শাসক পরিবার তৃতিয় প্রজন্ম অবধি বিস্ত্ত হতে পারে কিনা , বিশ্ব এখন তাই ভাবছে ।
উত্তর কোরিয়ার দীর্ঘদিনের নেতা কিম যং ইল প্রয়াত হয়েছেন । কোরিয়ার সরকারী কেন্দ্রীয় বার্তা সংস্থা kcna সোমবারে তাদের পরিবেশিত খবরে জানিয়েছে বিশ্বের বাদবাকি অংশ থেকে বিচ্ছিন্ন ৬৯ বছর বয়সী ঐ নেতা মারা যান শনিবার দিন হার্ট এ্যাটাকে – যখন কিনা তিনি তিনি ট্রেনে করে যাচ্ছিলেন তাঁর এক সরেজমিনে পথনির্দেশ দানের সফরে । বার্তা সংস্থা জানায় – অত্যধিক কাজের দরূন তাঁর শরীর ও মনের ওপর যে চাপ পড়ে তাতেই তাঁর মৃত্যু হয় । Kcna বলছে শেষকৃত্যানুষ্ঠান হবে ডিসেম্বরের ২৮ তারিখে পিয়ংইয়াংয়ে । ডিসেম্বরের ১৭ থেকে ২৯ তারিখ অবধি জাতিয় শোক পালনের ঘোষনা দেওয়া হয়েছে । উত্তর কোরিয়ার প্রতিষ্ঠাতা কিম ইল সুং ১৯ শ’ ৯৪ সালের মারা যাবার পর কিম যং ইল ক্ষমতায় অধিষ্ঠিত হন । তাঁর জীবনী নিয়ে নির্ভরযোগ্য তথ্য বড়ো একটা মেলে না । প্রকাশ্যে তাঁকে দেখতে পাওয়ার ঘটনা ছিলো খুবই বিরল । তাঁর কণ্ঠ বৈদ্যুতিন সম্প্রচারে শোনা গিয়েছে সেও ঐ কখনো সখোনই । আন্তর্জাতিক সম্প্রদায়ের কোনো তোয়াক্কাই তিনি করতেন না - - উত্তর কোরিয়ার পারমানবিক কর্মসূচী তিনি প্রসারিত করেছেন , অথচ উত্তর কোরিয়ার লক্ষ লক্ষ মানুষ সে সময়ে বুভুক্ষ থেকেছেন – বিশ্ব তাঁকে সম্ভবত: এভাবেই স্মরন করবে । গত বছরের শেষের দিকে মি:কিম তাঁর সর্ব কনিষ্ঠ পুত্র কিম যং উনকে চার তারা জেনারেল পদে উন্নীত করেন । এবং তাতে মনে হয়েছিলো তিনি বোধয় বিশ্বের একমাত্র কমিউনিস্ট শাষক পরিবারকে তৃতীয় প্রজন্ম অবধি সম্প্রসারিত করতে চেয়েছেন । সোমবার Kcna জানগনের প্রতি কিম যং উনকে অনুসরন করার অনুরোধ জানায় । তাঁর বয়স এখন আটাশ বছর বলেই অনুমান করা হয় । উত্তর কোরিয়ার মানুষজন কিম যং ইলের মৃত্যুতে দু:খ প্রকাশ করেছে– অনেককেই প্রকাশ্যে রাস্তা ঘাটে কাঁদতে দেখা গিয়েছে ।